Source: http://www.rvr.sk/sk/spravy/index.php?aktualitaId=89
Timestamp: 2019-03-23 10:17:42+00:00

Document:
Zápisnica RVR č.3/2001 zo dňa 6.2.2001 - Rada pre vysielanie a retransmisiu
Zápisnica č. 03/2001
zo zasadnutia Rady pre vysielanie a retransmisiu, ktoré sa konalo dňa 06.02.2001 v sídle Rady, Nám. SNP č. 12, Bratislava o 9.00 hod.
Otvorenie, schválenie programu, privítanie nových členov Rady
Voľba predsedu Rady pre vysielanie a retransmisiu
Návrh na začatie správneho konania vo veci odňatia licencie č. T/107 na televízne vysielanie v káblových rozvodoch
SK č. 6-LO/O-96/2001 zo dňa 23.01.2001
vo veci neoprávneného prevádzkovania retransmisie v meste Sečovce
ÚK: Mesto Sečovce
Ústne pojednávanie (ÚP): 11,00 hod.
SK č. 7-LO/O-140/2001 zo dňa 18.01.2001
vo veci neoprávneného televízneho vysielania v Infokanále v meste Levice
ÚK: Mesto Levice
SK č. 8-LO/O-140/2001 zo dňa 18.01.2001
vo veci neoprávneného televízneho vysielania v Infokanále v meste Levice ÚK: KabelTel s.r.o., Bratislava
SK č. 312-LO/D-2910/2000 zo dňa 14.12.2000
vo veci zmeny licencie č. T/87 z dôvodu zmeny percentuálneho zastúpenia jednotlivých programových typov
SK č. 313-LO/D-2831/2000 zo dňa 06.12.2000
vo veci zmeny licencie č. T/51 z dôvodu zmeny právnych skutočností spoločnosti
ÚK: KROM-SAT s.r.o., Krompachy
SK č. 314-LO/D-2831/2000 zo dňa 06.12.2000
vo veci zmeny registrácie č. TKR/48 z dôvodu zmeny právnych skutočností spoločnosti
SK č. 303-LO/D-2745/2000 zo dňa 24.11.2000 vo veci zmeny licencie č. T/88 z dôvodu zmeny územného rozsahu vysielania -zastavenie konania
ÚK: KABEL MEDIA s.r.o., Bratislava
SK č. 302-LO/D-2818/2000 zo dňa 21.11.2000
vo veci zmeny licencie č. R/57 z dôvodu zmeny programovej skladby vysielania -zastavenie konania
ÚK: R.A.TATRY s.r.o., Svit
Návrh na začatie SK vo veci porušovania § 17 ods. 1 písm. a) zákona č. 308/2000 Z.z. ÚK: Trnavatel s.r.o., Trnava k licencii č. TKR/161
Správa č.2/01/Tv/ o monitorovaní vysielania TV Markíza, TV LUNA a šetrení sťažnosti č.172/2001-7 zo dňa 24.1.2000
(reálne násilie v Televíznych novinách TV Markíza - 4.1.,7.1. a 9.1.2001 a Hlavných správach TV LUNA 7.1.2001)
Sťažnosť č. 2903/60 -2000 z 14.12.2000
Správa o šetrení sťažnosti č.2903/60-2000 smerujúcej proti vysielaniu TV Markíza (na vysielanie programu Tajomstvá, záhady, zázraky zo dňa 19.11.2000)
Sťažnosť č. 2933/61 -2000 z 18.12.2000
Správa o šetrení sťažnosti č.2933/61-2000 smerujúcej proti vysielaniu STV (skrytá reklama v programe Foto-video-panoráma zo dňa 13.12.2000)
Ďalšie konanie po zrušení rozhodnutia Rady SR pre rozhlasové a televízne vysielanie č. ZŹL/109/99 zo dňa 09.11.1999 rozsudkom NS SR zo dňa 25.10.2000 pod č.k. 5Sž 172/99, ktorý bol doručený Rade dňa 12.01.2001
ÚK: Media Fair s.r.o., Bratislava
Návrh Nariadenia rady č. 2/2001 na vykonanie zákona č. 468/2000 Z.z., ktorým sa mení a dopĺňa zákon NR SR č. 145/1995 Z.z. o správnych poplatkoch v znení neskorších predpisov.
Administratívne zabezpečenie acquis - hodnotenie pre negociačnú skupinu č. 20 Kultúrna a audiovizuálna politika.
Uznesenie č.01-03/2.027: Rada pre vysielanie a retransmisiu a ukladá Kanceláriii Rady po zapracovaní pripomienok k Štatútu Rady predložiť ho Rade na opätovné prerokovanie.
Návrh Rokovacieho poriadku Rady pre vysielanie a retransmisiu - záverečné čítanie
Uznesenie č.01-03/3.028: Rada pre vysielanie a retransmisiu ukladá Kancelárii Rady po zapracovaní pripomienok predložiť rokovací poriadok na opätovné prerokovanie a schválenie Rade.
Návrh na začatie správneho konania vo veci odňatia licencie č. T/107 na televízne vysielanie v káblových rozvodoch.
Účastník konania (ÚK): Kabelovka s.r.o., Plavnica
Uznesenie č.01-03/5.029: Rada pre vysielanie a retransmisiu rozhodla o začatí správneho konania vo veci odňatia licencie č.T/107 na televízne vysielanie v káblových rozvodoch v obci Plavnica spoločnosti Kabelovka, spol. s r.o., Plavnica podľa § 54 ods.2 písm. a) zákona č. 308/2000 Z.z. o vysielaní a retransmisii a o zmene zákona č. 195/2000 Z.z. o telekomunikáciách z dôvodu, že držiteľ licencie počas kalendárneho roka 2000 nepretržite nevysielal viac ako 30 dní a nedodržal oznámenú lehotu na obnovenie vysielania dňom 01.08.2000.
Kancelária Rady písomne oznámi účastníkovi konania začiatok správneho konania vo veci odňatia licencie v súlade s § 54 zákona č. 308/2000 Z.z. o vysielaní a retransmisii a o zmene zákona č. 195/2000 Z.z. o telekomunikáciách a pozve účastníka konania na ústne pojednávanie v tejto veci na deň 19.02.2001 o 13,30 hod..
Uznesenie č.01-03/6.030: Rada pre vysielanie a retransmisiu v správnom konaní č. 6-LO/O-96/2001 zo dňa 23.01.2001 vo veci neoprávneného prevádzkovania retransmisie v káblových rozvodoch v meste Sečovce rozhodla, že podľa § 64 ods. 1 písm. a) zákona č. 308/2000 Z.z. o vysielaní a retransmisii a o zmene zákona č. 195/2000 Z.z. o telekomunikáciách upozorňuje mesto Sečovce na porušovanie ustanovení § 17 ods. 1 písm. h) a § 56 ods. 1 cit. zákona, pretože mesto Sečovce prevádzkuje retransmisiu programových služieb bez toho, aby bolo na to oprávnené. Podľa § 64 ods. 4 cit. Zákona: "Uložením sankcie nezaniká povinnosť, za ktorej porušenie sa sankcia uložila.". ÚK je povinný neoprávnené prevádzkovanie retransmisie ukončiť dňom doručenia upozornenia.
Kancelária Rady vydá písomné vyhotovenie upozornenia účastníkovi konania - mestu Sečovce.
Uznesenie č.01-03/7.031: Rada pre vysielanie a retransmisiu ako orgán príslušný podľa § 4 ods. 1 až 3 a § 5 ods. 1 písm. g) a písm. h) zákona č.308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách, podľa § 64 ods. 1 cit. zákona rozhodla, že účastník správneho konania č. 7-LO/O-140/2001 zo dňa 18.01.2001, mesto Levice v zastúpení MsÚ Levice porušil ustanovenie § 2 ods.1 písm. b, cit. zákona, za čo mu ukladá podľa ustanovenia § 64 ods.1 písm. a) cit. zákona sankciu - upozornenie, lebo vysielal bez toho, aby bol na to oprávnený.
Podľa § 64 ods. 4 cit. zákona : "Uložením sankcie nezaniká povinnosť, za ktorej porušenie sa sankcia uložila." ÚK je povinný neoprávnené vysielanie ukončiť dňom doručenia upozornenia.
Uznesenie č.01-03/8.032: Rada pre vysielanie a retransmisiu ako orgán príslušný podľa § 4 ods. 1 až 3 a § 5 ods. 1 písm. g) a písm. h) zákona č.308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách, podľa § 64 ods. 1 cit. zákona rozhodla, že účastník správneho konania č. 8-LO/O-140/2001 zo dňa 18.01.2001, držiteľ registrácie retransmisie č. TKR/139, Kabel Tel s.r.o., Bratislava porušil ustanovenie § 2 ods.1 písm. b, cit. zákona, za čo mu ukladá podľa ustanovenia § 64 ods.1 písm. a) cit. zákona sankciu - upozornenie, lebo vysielal bez toho, aby bol na to oprávnený.
SK č. 312-LO/D-2910/2000 zo dňa 14.12.2000 vo veci zmeny licencie č. T/87 z dôvodu zmeny percentuálneho zastúpenia jednotlivých programových typov
Uznesenie č.01-03/9.033: Rada pre vysielanie a retransmisiu v správnom konaní č. 312-LO/D-2910/2000, začatom dňa 14.12.2000, mení podľa § 51 ods. 5 zákona č. 308/2000 Z.z. o vysielaní a retransmisii licenciu na televízne vysielanie č. T/87 držiteľa licencie spoločnosti TELERÁDIO, s.r.o., Žilina z dôvodu zmeny percentuálneho zastúpenia jednotlivých programových typov vo vysielaní podľa podania, doručeného držiteľom licencie Rade pre vysielanie a retransmisiu dňa 14.12.2000.
Správny poplatok podľa zákona č. 145/1995 Z.z. o správnych poplatkoch v znení neskorších predpisov položky č.13 písm. f) =20.000,- Sk.
Uznesenie č.01-03/10.034: Rada pre vysielanie a retransmisiu v správnom konaní č. 313-LO/D-2831/2000, začatom dňa 06.12.2000, mení podľa § 51 ods. 5 zákona č. 308/2000 Z.z. o vysielaní a retransmisii licenciu na televízne vysielanie v káblových rozvodoch č. T/51 spoločnosti KROM-SAT, s.r.o., Krompachy nasledovne :
V rozhodnutí o udelení licencie na televízne vysielanie č. T/51/95 zo dňa 21.12.1995 sa v časti I. vkladá za bod 11. bod 12., ktorý znie : " 12) Právne skutočnosti spoločnosti podľa výpisu z Obchodného registra Okresného súdu Košice I, zoznam výpisov č. V-19207/00, oddiel: Sro, vložka číslo: 6268/V, vydaného dňa 24.11.2000."
Správny poplatok podľa zákona č. 145/1995 Z.z. o správnych poplatkoch v znení neskorších predpisov položky č.13 písm. f) =10.000,- Sk.
Uznesenie č.01-03/11.035: Rada pre vysielanie a retransmisiu v správnom konaní č. 313-LO/D-2831/2000, začatom dňa 06.12.2000, mení podľa § 60 ods. 3 zákona č. 308/200 Z.z. o vysielaní a retransmisii registráciu retransmisie v káblových rozvodoch č. TKR/48 spoločnosti KROM-SAT, s.r.o., Krompachy nasledovne :
V rozhodnutí o registrácii retransmisie č. TKR/48/95 zo dňa 25.09.1995 sa v časti I. vkladá za bod 5. nový bod 6., ktorý znie : " 6) Právne skutočnosti spoločnosti podľa výpisu z Obchodného registra Okresného súdu Košice I, zoznam výpisov č. V-19207/00, oddiel: Sro, vložka číslo: 6268/V, vydaného dňa 24.11.2000."
Správny poplatok podľa zákona č. 145/1995 Z.z. o správnych poplatkoch v znení neskorších predpisov položky č.13 písm. i) =10.000,- Sk.
SK č. 303-LO/D-2745/2000 zo dňa 24.11.2000
vo veci zmeny licencie č. T/88 z dôvodu zmeny územného rozsahu vysielania -zastavenie konania
Uznesenie č.01-03/12.036: Rada pre vysielanie a retransmisiu, ako orgán príslušný podľa § 5 ods. 1 písm. a) zákona č. 308/2000 Z. z. o vysielaní a retransmisii a o zmene zákona č. 195/2000 Z.z. o telekomunikáciách, postupom podľa § 71 zákona č. 308/2000 Z. z. v správnom konaní č. 303-LO/D-2746/2000, vedenom vo veci žiadosti o zmenu licencie č. T/88 na televízne vysielanie podľa § 51 ods. 4 zákona č. 308/2000 Z. z. voči účastníkom konania spoločnosti KABEL MEDIA s.r.o. so sídlom Rovniankova 1, 851 02 Bratislava rozhodla, že správne konanie podľa § 30 zákona č. 71/1967 Zb.. o správnom konaní zastavuje, keďže účastník konania vzal návrh na jeho začatie späť.
Uznesenie č.01-03/13.037: Rada pre vysielanie a retransmisiu, ako orgán príslušný podľa § 5 ods. 1 písm. a) zákona č. 308/2000 Z. z. o vysielaní a retransmisii a o zmene zákona č. 195/2000 Z.z. o telekomunikáciách, postupom podľa § 71 zákona č. 308/2000 Z. z. v správnom konaní č. 302-LO/D-2818/2000, vedenom vo veci žiadosti o zmenu licencie č. R/57 na rozhlasové vysielanie podľa § 51 ods. 4 zákona č. 308/2000 Z. z. voči účastníkom konania spoločnosti R. A. Tatry spol. s r. o. so sídlom Priečna 3, Svit rozhodla, že správne konanie podľa § 9 zákona č. 145/1995 Z. z.. o správnych poplatkoch zastavuje.
Návrh na začatie SK vo veci porušovania § 17 ods. 1 písm. a) zákona č. 308/2000 Z.z.
ÚK: Trnavatel s.r.o., Trnava k licencii č. TKR/161
Uznesenie č.01-03/14.038: Rada pre vysielanie a retransmisiu ako orgán príslušný podľa § 4 ods. 1 až 3 a § 5 ods. 1 písm. g/ zákona č. 308/2000 Z.z. o vysielaní a retransmisii a o zmene zákona č. 195/2000 Z.z. o telekomunikáciách rozhodla podľa § 71 cit. zákona o začatí správneho konania vo veci nesplnenia základnej povinnosti prevádzkovateľa retransmisie, voči spoločnosti TRNAVATEL spol. s r.o., Trnava, držiteľa registrácie na retransmisiu č. TKR/161, za porušovanie § 17 ods.1 písm. a, cit. zákona. Rada zároveň nariaďuje v tejto veci ústne pojednávanie na deň 19.2.2001 o 14.00 hod..
Správa č.2/01/Tv/ o monitorovaní vysielania TV Markíza, TV LUNA a šetrení sťažnosti č.172/2001-7 zo dňa 24.1.2000 (reálne násilie v Televíznych novinách TV Markíza - 4.1.,7.1. a 9.1.2001 a Hlavných správach TV LUNA 7.1.2001)
Uznesenie č.01-03/15.039: Rada pre vysielanie a retransmisiu (ďalej len "Rada") na svojom zasadnutí dňa 6.2.2001 po prerokovaní Správy č. 2/01/TV o monitorovaní TV Markíza, TV Luna a o šetrení sťažnosti č. 172/7 - 2001 zo dňa 30.1.2001 zobrala na vedomie výsledky monitorovania a v zmysle § 18 zákona č. 71/1967 Zb. rozhodla o začatí správnych konaní vo veci možného porušenia ustanovenia § 19 event. § 20 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách voči držiteľovi licencie č. T/41 Markíza-Slovakia, s. r. o. Blatné. a voči držiteľovi licencie č. T/15 TV Luna, spol. s r. o. Bratislava. Kancelária Rady oznámi postup sťažovateľovi.
Sťažnosť č. 2903/60 -2000 z 14.12.2000, sťažovateľ: Jaroslava Fabiánová, Zvolen
Uznesenie č.01-03/16.040: Rada pre vysielanie a retransmisiu (ďalej len "Rada") ako orgán príslušný podľa § 2 zákona č. 152/1998 Z. z. o sťažnostiach a § 4 ods. 1 až 3 a § 5 ods. 1 písm. g/ a písm. h/ zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách (ďalej len "zákon č. 308/2000 Z. z. o vysielaní a retransmisii") prerokovala dňa 23.1.2001 na svojom zasadnutí Správu o šetrení sťažnosti č. 2903/60 - 2000 z 15.1.2001 a stotožnila sa so závermi a argumentami obsiahnutými v Správe. Rada uznala opodstatneným argument sťažovateľky vedúci k povinnosti označovať programy. Zároveň konštatovala, že vysielateľ neporušil zákon.
Rada poverila Kanceláriu Rady, aby upovedomila sťažovateľku o výsledkoch šetrenia.
Uznesenie č.01-03/17.041: Rada pre vysielanie a retransmisiu (ďalej len "Rada") ako orgán príslušný podľa § 4 ods.1 až 4 a § 5 ods. 1 písm.g/ zákona č.308/2000 Z. z. o vysielaní a retransmisii a o zmene zákona č. 195/2000 Z.z. o telekomunikáciách (ďalej len "zákon č.308/2000 Z. z. o vysielaní a retransmisii"), rozhodla dňa 6.2.2000 takto: Po prerokovaní Správy o šetrení sťažnosti č.2933/61-2000 smerujúcej proti Slovenskej televízii rozhodla o začatí správneho konania vo veci zistenia dodržiavania právnych predpisov voči Slovenskej televízii. Kancelária Rady oznámi začiatok SK vysielateľovi. Rada poveruje Kanceláriu Rady realizáciou kontinuálneho monitoringu vybraného programu.
Ďalšie konanie po zrušení rozhodnutia Rady SR pre rozhlasové a televízne vysielanie č. ZŹL/109/99 zo dňa 09.11.1999 rozsudkom NS SR zo dňa 25.10.2000 pod č.k. 5Sž 172/99, ktorý bol doručený Rade dňa 12.01.2001.
Uznesenie č.01-03/18.042: Rada pre vysielanie a retransmisiu po prerokovaní rozsudku Najvyššieho súdu Slovenskej republiky zo dňa 25. októbra 2000, č. k. 5 Sž 172/99, doručeného Rade dňa 12.1.2001, ktorým Najvyšší súd Slovenskej republiky zrušil rozhodnutie Rady Slovenskej republiky pre rozhlasové a televízne vysielanie č. ZŽL/109/99 zo dňa 9.11.1999 o zamietnutí žiadosti spoločnosti MEDIA FAIR s.r.o., Bratislava o udelenie licencie na rozhlasové vysielanie na frekvenciách 94,3 MHz Bratislava, 104,0 MHz Banská Bystrica, 99,2 MHz Žilina, 87,7 MHz Košice a 102,9 MHz Košice, viazaná právnym názorom Najvyššieho súdu SR, dospela k záveru, že na správne konanie č. 236-LO/D-2362/99 zo dňa 8.10.1999 v predmetnej veci sa vzťahuje ustanovenie § 74 ods. 1 zákona č. 308/2000 Z. z. o vysielaní a retransmisii. Podľa znenia tohto ustanovenia zákona sa konania o udelenie licencie, ktoré sa začali podľa doterajších právnych predpisov a ktoré sa ku dňu nadobudnutia účinnosti zákona č. 308/2000 Z. z. neskončili, týmto dňom zastavujú. Na základe uvedeného Rada pre vysielanie a retransmisiu po vrátení veci Najvyšším súdom SR na ďalšie konanie konštatuje, že správne konanie č. 236-LO/D-2362/99 vo veci žiadosti spoločnosti MEDIA FAIR s.r.o., Bratislava o udelenie licencie na rozhlasové vysielanie, ktoré začalo dňa 8.10.1999 podľa zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov sa podľa § 74 ods. 1 zákona č. 308/2000 Z. z. o vysielaní a retransmisii dňom účinnosti tohto zákona, t. j. 4.10.2000 zastavilo.
Kancelária rady písomne oznámi účastníkovi konania, spoločnosti MEDIA FAIR s.r.o., Bratislava uznesenie Rady vo veci.
Uznesenie č.01-03/19.043: Rada pre vysielanie a retransmisiu schvaľuje Nariadenie č. 2/2001 na vykonanie zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Kancelária rady zabezpečí úpravu nariadenia v zmysle pripomienok z rokovania Rady pre vysielanie a retransmisiu a jeho následné predloženie na budúce zasadnutie Rady.
Uznesenie č.01-03/20.044: Rada pre vysielanie a retransmisiu prerokovala a zobrala na vedomie Hodnotenie administratívneho zabezpečenia acquis v kapitole č. 8 Kultúrna a audiovizuálna politika, ktoré spracovala J.Grujbárová ako podklad pre stanovisko negociačnej skupiny č. 20.
d) Návrh na ZSC - Deti a mládež v novom mediálnom prostredí - seminár pre odborníkov z členských krajín EU a kandidátskych krajín, Štokholm, 12.-13.2.2001.
Uznesenie č.01-03/21.045: Rada pre vysielanie a retransmisiu schvaľuje ZSC Radoslava Kutaša na seminár Deti a mládež v novom mediálnom prostredí (12.-13.2.2001, Štokholm) a poveruje Kanceláriu Rady zabezpečením služobnej cesty.

References: § 17
 § 54
 § 54
 § 64
 § 17
 § 56
 § 64
 § 4
 § 5
 § 64
 § 2
 § 64
 § 64
 § 4
 § 5
 § 64
 § 2
 § 64
 § 51
 § 51
 § 60
 § 5
 § 71
 § 51
 § 30
 § 5
 § 71
 § 51
 § 9
 § 17
 § 4
 § 5
 § 71
 § 17
 § 18
 § 19
 § 20
 § 2
 § 4
 § 5
 § 4
 § 5
 súd 
 § 74
 § 74